**Z Á P I S N I C A č. 22**

**z 22. riadneho zasadnutia Obecného zastupiteľstva obce Perín – Chym ,**

**dňa 28.03.2018**

**Prítomní :** MVDr. Ladislav Molnár - starosta

**Poslanci:** Ing. Roland Vinter, Ing. Miroslav Podžuban, Marek Trembecki, Róbert Kapaló, Bartolomej Damko a Pavol Štefán

**Za overovateľov zápisnice:** Róbert Kapaló a Ing. Miroslav Podžuban

**Návrhová komisia:** Ing. Roland Vinter a Bartolomej Damko

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Rozbor protiprávnej činnosti v katastri obce Perín-Chym
3. Návrh vybudovania optickej siete v intraviláne obce
4. Návrh architektonických úprav verejných priestranstiev obce
5. Rozpočtové opatrenie 1/2018
6. Schválenie dodatku č.1 k VZN 4/2015 k miestnym daniam a poplatkom za komunálny odpad a drobný stavebný odpad
7. Rôzne (interpelácie poslancov, žiadosti občanov)
8. Záver

**K bodu č.1:**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia. Poslanec Štefán navrhol doplniť pred bod 5 bod „Návrh prerozdelenia finančných prostriedkov“. So zmeneným programom rokovania všetci prítomní poslanci súhlasili.

Starosta navrhol overovateľov a zapisovateľku zápisnice, ako aj členov návrhovej komisie, ktorí boli schválení.

Starosta informoval prítomných o činnosti v obci od posledného zasadnutia:

- mulčovanie okrajov ciest Slovenskou správou cestou,

- výruby stromov, ktoré boli označené pracovníkom Okresného úradu,

- divý prameň vody, ktorá vyviera na križovatke v Períne pri dome pána Skapinyecza,

- schválená dotácia z Environmentálneho fondu na rekonštrukciu ústredného kúrenia vo viacúčelovej budove

OcÚ v Períne vo výške 98.232,-€, spoluúčasť obce je 5170,11 €,

- podali sme žiadosť o dotáciu na zvýšenie energetickej účinnosti v budove KD v Chyme,

- poďakoval sa športovcom za ľadovú plochu, ktorú deti využívali,

- prebehlo rokovanie v Hidasnémeti o projekte Greenway, k realizácii stavby by malo dôjsť v októbri –

novembri tohto roku,

- prebieha rekonštrukcia priestorov budovy OcÚ vo Vyšnom Lánci,

- bol vykonaný zber separovaných plastov pracovníkmi OcÚ

Poslanci prijali uznesenie č. 144.

**K bodu č. 2**

Nakoľko nový riaditeľ ORPZ vo Veľkej Ide sa ospravedlnil, že nemôže prísť, tento bod bude v programe rokovania na najbližšom zasadnutí OZ. Starosta tlmočil požiadavku polície, aby boli občania opatrní a nepúšťali cudzích ľudí na svoje nehnuteľnosti, aby nenaleteli podvodníkom, ktorí sa objavili v Gomboši a pod rôznymi zámienkami chceli vymámiť od starších ľudí peniaze.

**K bodu č. 3**

V tomto bode starosta odovzdal slovo zástupcovi spoločnosti ANTIK Telecom – Romanovi Onderkovi, ktorý informoval prítomných o projekte vybudovania optickej siete na existujúcich stĺpoch v obci (internet, pevná linka, televízia) s možnosťou napojenia kamerového systému a verejného rozhlasu.

Po diskusii poslanci prijali hlasovaním uznesenie č. 145.

**K bodu č. 4**

V rámci zasadnutia ZMOÚB prezentovala svoju činnosť pani Erika Demeterová, ktorá predniesla návrh vypracovania architektonickej štúdie na verejných priestranstvách v intraviláne obce. Obec potrebuje koncept vysádzania zelene a úpravy, hlavne v centre Perína. Pani Demeterová žiaľ nemohla prísť na zasadnutie, ale ponúkla svoje služby. Poslanci podporili tento návrh a prijali uznesenie č. 146.

**K vloženému bodu**

Poslanec Štefán predniesol svoj návrh, v ktorom žiadal rozdeliť kapitálové výdavky obce pre jednotlivé katastrálne územia úmerne podľa počtu obyvateľstva v jednotlivých častiach. Po diskusii poslanci prijali uznesenie č.147.

**K bodu č. 5**

Slova sa ujal predseda finančnej komisie Ing. Vinter, ktorý ozrejmil navrhované zmeny v rozpočte. Tieto údaje boli už prerokované na pracovnej porade, kde sa poslanci OZ dohodli na konkrétnych investíciách na rok 2018. Prebehla diskusia na tému potreby zariadenia, ktorým bude zabezpečená údržba okrajov komunikácií v extraviláne obce. Ďalej poslanec Štefán žiadal TJ Družstevník Perín, že keď obec dáva dotáciu, vďaka ktorej môže organizácia fungovať, aby bol zmenený jej názov na TJ Perín-Chym.

Keďže hlavný kontrolór musel odísť, jeho stanovisko k rozpočtovému opatreniu predniesol Ing. Vinter.

Po diskusii bolo prijaté uznesenie č.148.

**K bodu č. 6**

V súvislosti so zmenami v zbere odpadu bolo potrebné upraviť sadzobník poplatkov. Preto bol pripravený návrh dodatku, ktorý bol zverejnený v zmysle zákona.

Poslanci prijali uznesenie č.149.

**K bodu č. 7**

V tomto bode boli prerokované žiadosti:

* žiadosť VSD o uzavretie zmluvy o budúcej zmluve o zriadení vecného bremena v súvislosti s umiestnením elektroenergetického zariadenia a príslušenstva na p.č. 3852/1 v Períne.

Poslanci prijali uznesenie č. 150

* obec má záujem odkúpiť, resp. zameniť parcely č. 3081, 3082,3083 registra E KN v k.ú. Perín nakoľko je potrebné posilniť elektrické vedenie NN a trafostanice, majetkovo vysporiadať miestne komunikácie a parkovisko

Poslanci prijali uznesenie č. 151

Po zverejnení zámeru predaja nehnuteľnosti p.č. 75/3 registra C KN v k.ú. Perín a po doložení znaleckého posudku sa pristúpilo k schváleniu predaja pozemku žiadateľovi Mariánovi Čupkovi.

Poslanec Štefán podotkol, že zmluvne treba ošetriť prístup cez tento pozemok k viacúčelovej budove OcÚ, v prípade potrebného zásahu na budove.

Bolo prijaté uznesenie č.152

* Žiadosť p. Mariána Petrika z Vyšného Lánca o zhotovenie rigola pred jeho pozemkom. Obec vie o tomto nedostatku, nakoľko v jeho susedstve prebiehala stavebná činnosť a stavba ešte nie je skolaudovaná, obec nekonala. Plánuje sa to a aj oprava blízkej studne.
* Žiadosti materskej, základnej školy a školskej jedálne – zakúpenie stolov a stoličiek ako aj zariadení do jedálne, PC techniky pre ZŠ a MŠ.
* Žiadosť hlavného kontrolóra obce o vydanie stravných lístkov, ktoré mu neboli poskytnuté počas pracovného pomeru v predošlom funkčnom období. Poslanci súhlasili.

Poslanec Damko sa opýtal, či pri rekonštrukcii priestorov vo Vyšnom Lánci by sa nemohlo vymeniť aj kúrenie (kotol a gamatky za radiátory). Starosta ozrejmil, že je to v pláne.

Štefán pripomienkoval chýbajúcu smerovú tabuľu do Chymu.

Poslanci rozoberali dátumy dní obce a športového dňa.

Predseda TJ Družstevník Perín František Pikla sa poďakoval za dotáciu a oznámil, že TJ získala štátnu dotáciu na výmenu strechy a zaizolovanie tribúny.

Pán Štefan Bárány sa opýtal na zaúčtovanie altánku pri ZŠ, bolo mu to vysvetlené.

Pán Jozef Kohút sa opýtal, že prečo sa zmenila spoločnosť, ktorá odváža komunálny odpad? Starosta mu priebeh výberu nového dodávateľa ozrejmil.

Pán Cibuľa sa sťažoval na rigol pred jeho domom, ktorý čistil 20 rokov. Nie je povinný to robiť.

Starosta vysvetlil, aký je problém vo Vyšnom Lánci a že sú oveľa akútnejšie veci a uloženie rúry tento spomínaný problém nevyrieši.

**K bodu č. 8**

V tomto bode sa pán starosta poďakoval všetkým prítomným za účasť a ukončil zasadnutie OZ.

................................... ................................... .............................................

Róbert Kapaló Ing. Miroslav Podžuban MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 22. riadneho zasadnutia Obecného zastupiteľstva obce Perín – Chym , dňa 28.03.2018**

**UZNESENIE č. 144**

Obecné zastupiteľstvo Obce Perín-Chym **b e r i e** na vedomie informáciu starostu za uplynulé obdobie od posledného zasadnutia OZ.

Hlasovanie : za: 6 , proti : 0 , zdržali sa: 0

**UZNESENIE č. 145**

Obecné zastupiteľstvo Obce Perín-Chym **p o v e r u j e** starostu obce:

1. administratívnymi úkonmi so spoločnosťou ANTIK Telecom s.r.o. & ANTIK Technology, s.r.o. v súvislosti s vybudovaním optickej siete na obecných stĺpoch v intraviláne obce,
2. o výsledku informovať OZ na najbližšom zasadnutí.

Hlasovanie : za: 6 , proti : 0 , zdržali sa: 0

**UZNESENIE č. 146**

Obecné zastupiteľstvo Obce Perín-Chym **p o v e r u j e** starostu obce administratívnymi úkonmi spojenými s vypracovaním architektonickej štúdie na úpravu verejných priestranstiev v intraviláne obce.

Hlasovanie : za: 6 , proti : 0 , zdržali sa: 0

**UZNESENIE č. 147**

Obecné zastupiteľstvo Obce Perín-Chym **s a u z n á š a** na tom, že kapitálové výdavky obce budú rozdelené percentuálne podľa počtu obyvateľstva v jednotlivých častiach nasledovne:

* 60% Perín
* 23% Chym
* 17% Vyšný Lánec.

V prípade vyšších investícií budú kapitálové výdavky rozdelené podľa dohody OZ.

Hlasovanie : za: 5 , proti : 0 , zdržali sa: 1 (B. Damko)

**UZNESENIE č. 148**

Obecné zastupiteľstvo Obce Perín-Chym:

1. **b e r i e** na vedomie odporúčacie stanovisko hlavného kontrolóra obce k rozpočtovému opatreniu č. 1/2018.
2. **s a u z n á š a** na prijatí rozpočtového opatrenia č.1/2018 podľa predloženého návrhu.

Hlasovanie : za: 6 , proti : 0 , zdržali sa: 0

**UZNESENIE č.149**

Obecné zastupiteľstvo v Períne – Chyme **s a u z n á š a**  na Dodatku č.1 k Všeobecne záväznému nariadeniu č. 4/2015, ktorým sa ustanovujú miestne dane a miestne poplatky za komunálne odpady a drobné stavebné odpad, podľa predloženého návrhu.

Hlasovanie : za: 6 , proti : 0 , zdržali sa: 0

**UZNESENIE č.150**

Obecné zastupiteľstvo Obce Perín – Chym **s c h v a ľ u j e** Zmluvu o uzavretí budúcej zmluvy o zriadení vecného bremena s Východoslovenskou distribučnou a.s., obsahom ktorého bude umiestnenie elektroenergetického zariadenia a príslušenstva na p.č. 3852/1 registra CKN v k.ú.Perín.

Hlasovanie : za: 6 , proti : 0 , zdržali sa: 0

**UZNESENIE č.151**

Obecné zastupiteľstvo Obce Perín – Chym **p o v e r u j e** starostu obce jednať s vlastníkmi parciel č. 3081, 3082, 3083 registra E KN vo veci odkúpenia alebo zámenou týchto parciel za p.č.1558/12 registra E KN, z dôvodu verejného záujmu posilnenia elektrického vedenia NN a trafostanice ako aj majetkového vysporiadania miestnych komunikácií a parkoviska.

Hlasovanie : za: 6 , proti : 0 , zdržali sa: 0

**UZNESENIE č.152**

Obecné zastupiteľstvo v Períne – Chyme **s c h v a ľ u j e**  prevod majetku p.č.75/3 o výmere 112 m2 vedenú na LV 971 v k.ú. Perín v cene 720,- € na Mariána Čupku, bytom Perín 181, priamym predajom podľa znaleckého posudku s výhradou, aby zmluva obsahovala právo prístupu k viacúčelovej budove OcÚ pri stavebných a udržiavacích prácach.

Hlasovanie : za: 5 , proti : 0 , zdržali sa: 1 (P. Štefán)